b'\n_START_ARTICLE_\n\xc5\xbdupnija Miren\n_START_SECTION_\nOris \xc5\xbeupnije\n_START_PARAGRAPH_\n\xc5\xbdupnija Miren se nahaja ob dr\xc5\xbeavni meji z Italijo, ob reki Vipavi, le nekaj kilometrov od Gorice v dekaniji \xc5\xa0empeter. Poleg osrednjega kraja Miren, obsega \xc5\xa1e vasi Orehovlje, Vrto\xc4\x8de in zaselek Jerabi\xc5\xa1\xc4\x8de. \xc5\xa0teje 2070 prebivalcev\n_START_SECTION_\nZgodovina\n_START_PARAGRAPH_\nZa\xc4\x8detki Mirenske \xc5\xbeupnije po nekaterih teorijah segajo \xc5\xbee v 2. polovico 11. stoletja, ko naj bi bila domnevno ustanovljena lastni\xc5\xa1ka cerkev sv. Jurija, \xc4\x8deprav naj bi prvi sakralni objekt stal na Mirenskem Gradu \xc5\xbee v 10. stoletju. Prva omemba \xc5\xbeupnije sega v leto 1247. do za\xc4\x8detka 14. stoletja pa se omenja \xc5\xa1e v letih 1274, 1296.   _NEWLINE_V \xc4\x8dasu srednjega veka so v Mirnu stale \xc5\xa1tiri cerkve. \xc5\xbdupnijska cerkev sv. Jurija, ki je stala blizu reke Vipave, podru\xc5\xbeni\xc4\x8dna cerkev na Mirenskem gradu, ki je bila od konca 14. stoletja \xc5\xbee znana romarska pot in \xc5\xa1e sedaj \xc5\xbee izginuli poru\xc5\xbeni\xc4\x8dni cerkvi sv. Mihaela katere lokacija ni znana in sv. Jakoba, ki je stala v zaselku Japni\xc5\xa1\xc4\x8de. V tem \xc4\x8dasu je \xc5\xbeupnija obsegala vasi Miren, Rupo in po domnevah tudi Ren\xc4\x8de, ki pa so imele lastnega kaplana in so kmalu pripadle \xc5\xa1empeterski \xc5\xbeupniji. Skozi stoletja se je njeno ozemlje raz\xc5\xa1irilo \xc5\xa1e na vasi Rupo in Sovodnje, ki pa so se ob koncu 19. stoletja odcepile kot samostojna \xc5\xbeupnija.  _NEWLINE_Po prvi svetovni vojni je bilo ozemlje Mirenske \xc5\xbeupnije razdejano. Za\xc4\x8dela se je postopna obnova cerkva in ostalih sakralnih objektov. Nad\xc5\xa1kof Margotti, ki je bil z delovanjem Mirenske \xc5\xbeupnije in njenega duhovnika Oskarja Pahorja zadovoljen je ob ukinitvi \xc5\xa0empeterskega dekanata, 2. septembra 1936 ustanovil Mirensko dekanijo, ki je poleg \xc5\xbeupnije Miren obsegala \xc5\xa1e \xc5\xbeupnije Bilje, Vrtojba, Sovodnje, Gabrje in Opatje selo.  _NEWLINE_Po koncu 2. svetovne vojne je razpadla velika Mirenska \xc5\xbeupnija. Zaradi dr\xc5\xbeavne meje sta vasi Pe\xc4\x8d in Rupa pripadli Italiji in zato od takrat niso ve\xc4\x8d Mirenske podru\xc5\xbenice. Po dekretu Apostoljskega upravitelja za Gori\xc5\xa1ko 20. marca 1953 je bila vas Orehovlje priklju\xc4\x8dena \xc5\xbeupniji Miren. Po smrti dolgoletnega dekana msgr. Oskarja Pahorja 22. novembra 1964 je bil Mirenski dekanat dokon\xc4\x8dno ukinjen. _NEWLINE_Leta 2009 je bila obnovljena \xc5\xbeupnijska cerkev sv. Jurija.'